SAFARI ลดพาร์เป็นหุ้นละ 1 บ.พร้อมเพิ่มทุนขาย ผถห.เดิม 3:1ที่ 1 บ./หุ้น
SAFARI ลดพาร์เป็นหุ้นละ 1 บ.พร้อมเพิ่มทุนขาย ผถห.เดิม 3:1ที่ 1 บ./หุ้น
15 ก.ย. 2558

บริษัท ซาฟารี เวิลด์ จำกัด (มหาชน) หรือ SAFARI เปิดเผยว่า ที่ประชุมคณะกรรมการบริษัทมีมติการเปลี่ยนแปลงมูลค่าที่ตราไว้ (PAR) ของบริษัทจากมูลค่าหุ้นละ 5.00 บาท เป็น 1.00 บาท โดยทุนจดทะเบียนยังคงเดิม แต่จำนวนหุ้นสามัญเพิ่มขึ้นจาก 333,333,333 หุ้นเป็นจำนวน 1,666,666,665 หุ้น
พร้อมทั้ง อนุมัติการเพิ่มทุนแบบกำหนดวัตถุประสงค์ในการใช้เงินทุน จำนวนหุ้นสามัญที่จัดสรร 555,277,150 หุ้น มูลค่าที่ตราไว้หุ้นละ 1.00 บาท จัดสรรให้กับผู้ถือหุ้นสามัญเดิม อัตราส่วน (เดิม :ใหม่) 3 : 1 ราคาจองซื้อ 1.00 บาทต่อหุ้น วันจองซื้อและชำระค่าหุ้น วันที่ 16 พ.ย. 2558 ถึงวันที่ 20 พ.ย.2558
วัตถุประสงค์ของการเพิ่มทุนและการใช้เงินทุนในส่วนที่เพิ่มเพื่อลงทุนใน บมจ.ภูเก็ตแฟนตาซี ซึ่งเป็นบริษัทย่อยของบริษัท โดยแบ่งเป็นซื้อที่ดินขนาด 32 ไร่ เพื่อทำโครงการธีมปาร์คเป็นเงิน 205,000,000 บาท ปรับปรุงพื้นที่ลานจอดรถและสร้างคอกสัตว์ใหม่ 96,200,000 บาท อาคารที่พักพนักงานโดยก่อสร้างอาคารใหม่และปรับปรุงอาคารหลังเดิม เป็นเงิน 170,000,000 บาท ก่อสร้างและปรับปรุงกิจกรรมของซาฟารีเวิลด์ 84,077,150 บาท รวมจำนวนเงิน 555,277,150 บาท
 